‘আশার আলো’ দেখাচ্ছে ত্বকের ক্যানসার
ত্বকের ক্যানসার তিন প্রকার- বেসাল, স্কোয়ামাস ও ম্যালিগন্যান্ট মেলানোমা। অন্য দুটি খুব বেশি মারাত্মক না হলেও ম্যালিগন্যান্ট মেলানোমা মৃত্যুর কারণ হতে পারে।







অস্ট্রেলিয়া, আমেরিকা ও ইউরোপের সাদা ত্বকের মানুষদের সাধারণত এ রোগ বেশি হয়ে থাকে।




বর্তমানে এই ক্যানসারের মূল চিকিৎসা অস্ত্রোপচার। এছাড়াও কখনো কখনো রেডিওথেরাপি, ওষুধ এবং কেমোথেরাপির মাধ্যমে মেলানোমার চিকিৎসা করা হয়।
এক ধরনের ক্যানসারে এক হাজারের বেশি রোগীর ওপর একটি টিকার পরীক্ষামূলক প্রয়োগ শুরু করেছেন চিকিৎসকরা। ক্যানসারকে স্থায়ীভাবে নিরাময়ে এমআরএনএ নামে ওই টিকার ‘গেম চেঞ্জিং’ সম্ভাবনার প্রশংসা করেছেন বিশেষজ্ঞরা।
এখন চিকিৎসকরা নতুন যে টিকাটি পরীক্ষা করছেন সেটা প্রত্যেক রোগীর জন্য তার শরীরের রোগ প্রতিরোধ ক্ষমতা এবং ক্যানসারের অবস্থা অনুযায়ী তৈরি করা হবে বলে বিশেষজ্ঞদের বরাত দিয়ে খবর প্রকাশ করেছে দ্য গার্ডিয়ান। এ টিকা আক্রান্তের শরীরের ক্যানসার কোষ খুঁজে বের করে সেগুলো ধ্বংস করবে এবং ক্যানসার পুনরায় ফিরে আসা রোধ করবে।
দ্বিতীয় ধাপের পরীক্ষায় দেখা গেছে এ টিকা মেলানোমায় আক্রান্ত রোগীদের শরীরে পুনরায় ক্যানসার ফিরে আসার ঝুঁকি নাটকীয়ভাবে হ্রাস করে। এখন তৃতীয় এবং চূড়ান্ত ধাপের পরীক্ষা চলছে।
ইউনিভার্সিটি কলেজ লন্ডন হসপিটালস এনএইচএস ফাউন্ডেশন ট্রাস্টের (ইউসিএলএইচ) নেতৃত্বে এই পরীক্ষা চলছে।
টিকার চূড়ান্ত ধাপের পরীক্ষায় জাতীয় সমন্বয়কারী কর্মকর্তা ডা. হেদার শ বলেন, এ টিকার মেলানোমা আক্রান্তদের সুস্থ করে তোলার সম্ভাব্যতা রয়েছে এবং ফুসফুস, মূত্রথলি এবং কিডনির ক্যানসারের চিকিৎসায় এ টিকা কার্যকর কিনা সেটাও পরীক্ষা করে দেখা হচ্ছে।
তিনি আরও বলেন, “লম্বা সময় পর সত্যিই খুবই আশান্বিত হওয়ার মতো কিছু একটা আমরা দেখতে পেয়েছি।”

ত্বকের ক্যানসার তিন প্রকার- বেসাল, স্কোয়ামাস ও ম্যালিগন্যান্ট মেলানোমা। অন্য দুটি খুব বেশি মারাত্মক না হলেও ম্যালিগন্যান্ট মেলানোমা মৃত্যুর কারণ হতে পারে।